Carmen Álvarez

**Carmen Álvarez** (Ciudad Rodrigo, Salamanca, 2003ko otsailaren 24a) espainiar futbolaria da, Eibar KE taldeko aurrelaria. Espainiako Lehen Mailako Salamanca CF UDS, Real Betis Balonpìé eta  Atletico Madril taldean ere jokatu du. 20 urtez azpikoen selekzioarekin internazionala izan da Espainiarekin eta 19 urtez azpikoen Europako txapelduna 2022an.

## Kirol ibilbidea 
Kirol ibilbidea atletismoan eta areto futbolean hasi zuen jaioterrian bertan, baina gero futbola praktikatzea erabaki zuen hiriko taldean, Ciudad Rodrigo Club de Fútbol taldean. 13 urterekin Emakumezkoen Salamanca UDS taldearekin fitxatu zuen. Lehen urtean erregional mailan jokatu zuen, eta hurrengo bi denboraldietan lehen nazional mailan. 2019-2020 denboraldian, kategoriako golegile nagusia izan zen.

2020an Atletico Madril B-k fitxatu zuen. 2021eko ekainaren 5ean lehen taldearekin debutatu zuen, ligako partidan 4-1 irabazita Espanyolen aurka, bigarren zatian Ludmila da Silva ordezkatu zuenean, eta koltxonero izenekoen laugarren gola sartu zuen.

2021-2022 denboraldian hainbat partida jokatu zituen ordezko moduan txapelketako lehen itzulian. 2022ko urtarrilaren 26an, Eibar Kirol Elkartearen esku utzi zen denboraldia bukatu arte. Egun horretan bertan, artean taldekideekin entrenatu barik, Erreginaren Kopako kanporaketaren bigarren zatian egin zuen debuta talde armaginarekin, Alhama Club de Futbol taldearen aurka eta 3-1 galdu zuten. Talde armaginean partida azpimarragarria jokatu zuen 5 gol sartuta eta bi asistentzia emanda, baina ezin izan zuen taldearen jaitsiera saihestu.

2022ko udan akordio batera heldu zen Atletico Madrilekin kluba utzi eta Betisen alde fitxatzeko, aldi berean Andrea Medina, kontratua iraungita baina formazio klausula batekin, lehen mailako edozein klubek ordaindu behar zuena, hura kontratatzen bazuen klub koltxoneroarekin bat eginez. Atletico Madrilek hirugarren urtean Betisen berrerosteko aukera bat gorde zuen.

## Selekzio nazionala 
2020ko otsailean 17 urtez azpiko Espainiako selekzioarekin entrenamendu jardunaldi batzuetarako deitu zioten, baina bertan behera utzi behar izan zuten Covid-19 pandemiaren ondorioz. 2021eko maiatzean, 19 urtez azpiko Espainiako selekzioarekin entrenamendu jardunaldi batzuetara deitu zioten.

2021eko irailaren 19an 20 urtez azpiko selekzioarekin debuta egin zuen Costa Rican. Urte bereko azaroan Costa Daurada Trofeoan jokatu zuen, eta bertan izan zen golegile nagusia, lehen partidan Mexikori bi gol sartu eta azkenekoan Frantziari gol bat sartu ostean.

2022ko apirilaren 6an egin zuen debuta 19 urtez azpiko selekzioarekin, Europako Txapelketarako sailkatzeko bigarren txandan. Aulkitik atera zen bigarren zatian eta gol bat sartu zuen eta asistentzia bat eman zuen Errumaniari 9-0 irabazita, gero hiruko bat sartu zuen eta beste asistentzia bat eman zuen bigarren partidan eta hirugarren jardunaldian Herbehereen aurkako berdinketan parte hartu zuen, azken faserako pasea ziurtatu zuena golen aldeagatik. 2022ko ekainaren 9an Txekiar Errepublikako Europako Txapelketako azken fasea jokatzeko deitu zioten. Italiaren aurka egin zuten debuta, eta penalti bati esker aurreratu zen. Espainiak partida irauli zuen, eta Carmenek gola sartu zuen atsedenaldia baino lehen, espainiarrek aurreratzea lortu zuten. 3-1 irabazi zuten. Bigarren zatian, Carmenek min hartu zuen. Txekiar Errepublikaren aurkako bigarren partidan, aulkitik atera zen, partida erabakita zegoela. 5-0 irabazi zuten eta Frantziak eta Italiak berdindu ondorioz, finalerdietarako sailkatu ziren automatikoki. Titularra izan zen multzoen faseko azken partidan, non Frantziaren aurka gol bana sartu zuten eta horretara, multzoko lehenak izatea lortu zuten. Suediaren aurkako finalerdian ordezkoa izan zen eta bigarren zatian zelairatu zen Espainiak 1-0 irabazten zuenean, baina emaitza hori ez zen aldatu zelaian egon zen bitartean. Carmenek Suediako defentsa baten kanporatzea behartu zuen, eta honek posizioa irabazi eta Carmeni heldu egin zion atezainari aurre egin ez ziezaion. Ordezkoa izan zen finalean eta bigarren zatian sartu zen Espainiak Norvegiarekin gol batera berdindu zuenean. Partida luzapenera hurbiltzen ari zela, gol asistentzia bat eman zion Júlia Barteli, eta txapelketa irabaztea lortu zuten.

2022ko uztailaren 13an Costa Rican 20 urtez azpiko Munduko Txapelketa jokatzeko Espainiaren deialdian sartu zuten.

## Estatistikak 
### Klubak 
link=Archivo:Soccerball_current_event.svg|20x20px|Evento deportivo en curso***15 de mayo de 2022** jokatutako azken partidara eguneratua.*
link=|border|class=notpageimage noviewer|20x20px|Bandera de España

### Selekzioa 
***2022ko uztailaren*** 6an *jokatutako azken partidara eguneratua*.link=Archivo:Soccerball_current_event.svg|20x20px|Evento deportivo en curso

## Palmaresa 
### Nazioarteko txapelketak 
### Banakako sariak 
## Erreferentziak 
## Kanpo estekak 
* Jokalariaren fitxa   . rFEFen